PATVIRTINTA

Varėnos specialiosios mokyklos

Direktoriaus 2024 m. vasario 2 d.

Įsakymu Nr. V1-7

**RESPUBLIKINĖS PRIEŠMOKYKLINIO, PRADINIO IR PAGRINDINIO UGDYMO SPECIALIŲJŲ UGDYMOSI POREIKIŲ VAIKŲ VIRTUALIOS DARBELIŲ PARODOS**

**„VELYKINIS MARGUTIS“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės priešmokyklinio, pradinio ir pagrindinio ugdymo bei specialiųjų mokyklų vaikų virtualios darbelių parodos „Velykinis margutis“ nuostatai (toliau vadinama paroda) reglamentuoja tikslą, uždavinius, dalyvius ir organizavimo tvarką.
2. Virtualią respublikinę priešmokyklinio, pradinio ir pagrindinio ugdymo specialiųjų ugdymosi poreikių turinčių vaikų darbelių parodą „Velykinis margutis“ organizuoja Varėnos specialiosios mokyklos pedagogės: vyresnioji auklėtoja – Angelė Jančauskienė, logopedė metodininkė – Eglė Jančauskienė.
3. Parodos nuostatai skelbiami Varėnos miesto savivaldybės Švietimo centro tinklalapyje: <https://www.varenossc.lt>, Varėnos specialiosios mokyklos svetainėje: <https://www.varenosspecialiojimokykla.lt>

**II SKYRIUS**

**TIKSLAS IR UŽDAVINIAI**

1. Tikslas – skatinti priešmokyklinio, pradinio ir pagrindinio ugdymo amžiaus specialiųjų ugdymosi poreikių, turinčių mokinių meninės raiškos ir kūrybinių gebėjimų ugdymą, kuriant, gaminant įvairiomis technikomis velykine tematika.
2. Uždaviniai:
   1. skatinti vaikų kūrybiškumą įgyvendinant kūrybines idėjas, fantazijas, svajones įvairiomis meno priemonėmis ir būdais;
   2. skatinti veikti, bendrauti ir bendradarbiauti su bendraamžiais, kartu plėtojant emocinę, socialinę, kultūrinę, meninę ir judėjimo patirtis;
   3. ugdyti išradingumą ir meninę raišką;
   4. stiprinti priešmokyklinio, pradinio ir pagrindinio ugdymo įstaigų bendradarbiavimą;
   5. puoselėti etninę kultūrą.

**III SKYRIUS**

**DALYVIAI**

1. Virtualioje darbelių parodoje „Velykinis margutis” kviečiami dalyvauti respublikos priešmokyklinių, pradinių ir pagrindinių bei specialiųjų mokyklų ugdytiniai.

**IV SKYRIUS**

**ORGANIZAVIMO IR DALYVAVIMO TVARKA**

1. Virtualios darbelių parodos „Velykinis margutis“ organizatorius – Varėnos specialioji mokykla, Voronecko g. 2, Varėna.
2. Virtualios darbelių parodos koordinatorės: Varėnos specialiosios mokyklos vyresnioji auklėtoja Angelė Jančauskienė tel.nr. +37061821263 ir logopedė metodininkė Eglė Jančauskienė.
3. Parodos darbai gali būti atlikti įvairia technika: piešti kompiuteriu, piešti ranka, grafika, lipdyti modelinu, plastilinu, nerti, lankstyti, aplikuoti ir kt. Svarbu, kad būtų vaizduojamas velykinis margutis. Darbai turi būti originalūs.
4. Atliktą darbą reikia nufotografuoti/skenuoti ir atsiųsti JPG arba PNG formatais el. paštu: [varenosspecialiojimokykla@gmail.com](mailto:varenosspecialiojimokykla@gmail.com) nuo 2024 m. kovo 4 d. iki kovo 22 d. 15 val. Nurodyti įstaigos pavadinimą, dalyvio vardą, pavardę, grupės/klasės pavadinimą, pedagogo vardą, pavardę, el. paštą (1 priedas). Vėliau atsiųstos nuotraukos nebus eksponuojamos.
5. Darbų skaičius ribojamas: vienas dalyvis gali pateikti vieną darbą.
6. Paroda vyks: 2024 m. kovo 31 d. – 2024 m. balandžio 8 d.
7. Dalyvių darbai bus eksponuojami Varėnos specialiosios mokyklos „Facebook“ paskyroje: <https://www.facebook.com> ir Varėnos specialiosios mokyklos svetainėje: <https://www.varenosspecialiojimokykla.lt>

**V SKYRIUS**

**BAIGIAMOSIOS NUOSTATOS**

1. Parodos dalyviams bus išsiųstos organizatorių padėkos nurodytais el. paštais.
2. Parodos organizatoriams ir pedagogams bus išduodamos Varėnos švietimo centro pažymos.
3. Pateikdamas darbus, autorius sutinka tapti virtualios parodos dalyviu.
4. Organizatoriai pasilieka teisę parodos dalyvių nuotraukas naudoti neatlygintinai, viešai publikuoti, nurodant autorines teises.

1 priedas

**DALYVIO ANKETA**

|  |  |
| --- | --- |
| **ĮSTAIGOS PAVADINIMAS** |  |
| **DALYVIO VARDAS, PAVARDĖ** |  |
| **GRUPĖS/KLASĖS PAVADINIMAS** |  |
| **PEDAGOGO VARDAS, PAVARDĖ,**  **EL. PAŠTAS** |  |